होल्कर स्टेडियम में दिल्ली ने पहले बल्लेबाज़ी करते हुए पहली पारी में 295 रन बनाए, जिसके जवाब में उतरी विदर्भ की टीम ने 547 रनों का विशाल स्कोर खड़ा किया. विदर्भ को पहली पारी में ही 252 रनों की बढ़त मिली.इसके बाद अपनी दूसरी पारी में दिल्ली की टीम 280 रनों पर सिमट गई और दिल्ली को मात्र 28 रनों की बढ़त मिल सकी. चौथी पारी में विदर्भ को जीत के लिए मात्र 29 रनों का आसान सा लक्ष्य मिला.विदर्भ ने 5 ओवर में एक विकेट खोकर लक्ष्य हासिल कर लिया और रणजी ट्रॉफी 2017-18 का फाइनल अपने नाम लिख दिया. पूर्व टेस्ट बल्लेबाज़ वसीम जाफ़र ने विजयी शॉट लगाया और इस तरह उन्होंने उस रिकॉर्ड को कायम रखा कि जिस भी रणजी फ़ाइनल में वो खेले, उनकी टीम ने उसे जीता.बतौर खिलाड़ी वसीम जाफ़र का ये नौवां रणजी ख़िताब है.विदर्भ की जीत में रजनीश गुरबानी की अहम भूमिका रही. उन्होंने 59 रन खर्च कर छह विकेट झटके, जिसमें एक हैट ट्रिक भी शामिल है. गुरबानी ने मैच में कुल आठ विकेट चटकाए. विदर्भ की इस शानदार जीत में अक्षय वाडेकर की शतकीय पारी भी अहम रही.दिल्ली की ओर से ध्रुव शोरे ने पहली पारी में शतक लगाया और दूसरी पारी में अर्धशतकीय पारी खेली.विदर्भ ने पहली पारी में 547 रन बनाकर मज़बूत बढ़त हासिल की और जीत बस औपचारिकता ही रह गई. विदर्भ को दूसरी पारी में जीत के लिए सिर्फ़ 28 रन बनाने थे. टीम ने एक विकेट के नुक़सान पर 32 रन बना लिए. वसीम जाफ़र ने विजयी चौका लगाया. रणजी ट्रॉफ़ी के इतिहास में ये पहली बार है जब विदर्भ ने खिताब अपने नाम किया है. दिल्ली की टीम सात पर रणजी ट्रॉफ़ी जीत चुकी है.पूर्वी महाराष्ट्र के विदर्भ क्षेत्र की टीम इस प्रतिस्पर्धा में साल 1957-58 से खेल रही है. रणजी ट्रॉफ़ी के इतिहास में ये पहली बार है जब विदर्भ ने खिताब अपने नाम किया है. दिल्ली की टीम सात पर रणजी ट्रॉफ़ी जीत चुकी है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)